UTENOS RAJONO SAVIVALDYBĖS TARYBA

SPRENDIMAS

DĖL UTENOS RAJONO SAVIVALDYBĖS TARYBOS 2022 M. SPALIO 27 D. SPRENDIMO NR. TS-227 „DĖL UTENOS RAJONO SAVIVALDYBĖS DALYVAUJAMOJO BIUDŽETO PRIEMONĖS ĮGYVENDINIMO TVARKOS APRAŠO PATVIRTINIMO“ PAKEITIMO

2025 m. kovo 27 d. Nr. TS-117

Utena

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Utenos rajono savivaldybės taryba nusprendžia:

1.	Pakeisti Utenos rajono savivaldybės dalyvaujamojo biudžeto priemonės įgyvendinimo tvarkos aprašą, patvirtintą Utenos rajono savivaldybės tarybos 2022 m. spalio 27 d. sprendimu Nr. TS-227 „Dėl Utenos rajono savivaldybės dalyvaujamojo biudžeto priemonės įgyvendinimo tvarkos aprašo patvirtinimo“:

1.1.	pakeisti 4.7 punktą ir jį išdėstyti taip:

„4.7. Mažos apimties projektų idėjos – nekomercinės paskirties infrastruktūrinės projektų idėjos (išskyrus gatvių/kelių apšvietimo įrengimą (netaikoma vietinės reikšmės apšvietimo įrengimui iš 100 proc. atsinaujinančių energijos išteklių), rekonstrukciją ir remontą, gatvių/kelių, šaligatvių, pėsčiųjų, dviračių takų įrengimą, rekonstrukciją ir remontą), kurių apimtis neviršija 20 tūkst. Eur, įskaitant visus mokesčius, įgyvendinamos per metus. Projekto idėja turi būti įgyvendinama Savivaldybės teritorijoje, valstybės ar savivaldybės valdomoje bendrojo naudojimo teritorijoje ar visuomeninės paskirties teritorijoje.“

1.2.	pakeisti 4.8 punktą ir jį išdėstyti taip:

„4.8. Didelės apimties projektų idėjos – nekomercinės paskirties infrastruktūrinės projektų idėjos (išskyrus gatvių/kelių apšvietimo įrengimą (netaikoma vietinės reikšmės apšvietimo įrengimui iš 100 proc. atsinaujinančių energijos išteklių), rekonstrukciją ir remontą, gatvių/kelių, šaligatvių, pėsčiųjų, dviračių takų įrengimą, rekonstrukciją ir remontą), kurių įgyvendinimo trukmė iki 24 mėnesių. Techninę dokumentaciją pradedant rengti pirmais įgyvendinimo metais. Projektų idėjos įgyvendinamos Savivaldybės teritorijoje, valstybės ar savivaldybės valdomoje bendrojo naudojimo teritorijoje ar visuomeninės paskirties teritorijoje, jų apimtis neviršija 100 tūkst. Eur, įskaitant visus mokesčius.”

1.3.	pakeisti 11.2 punktą ir jį išdėstyti taip:

„11.2. projekto idėja turi būti nekomercinis viešosios infrastruktūros (išskyrus gatvių/kelių apšvietimo įrengimą (netaikoma vietinės reikšmės apšvietimo įrengimui iš 100 proc. atsinaujinančių energijos išteklių), rekonstrukciją ir remontą, gatvių / kelių, šaligatvių, pėsčiųjų, dviračių takų įrengimą, rekonstrukciją ir remontą) gyvenamosios aplinkos gerinimo idėja;“.

2.	Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.utena.lt.

Savivaldybės meras	Marijus Kaukėnas